open-index/open-wikipedia-markdown huggingface dataset:
தயாளன் ஹேமலதா

**தயாளன் ஹேமலதா (**Dayalan Hemalatha (பிறப்பு: செப்டம்பர் 29, 1994) என்பவர் தமிழ்நாட்டைச் சேர்ந்த இந்தியப் பெண்கள் துடுப்பாட்ட அணியின்  வீரர் ஆவார். இவர் வலதுகை மட்டையாளரும் வலதுகை புறத்திருப்ப பந்துவீச்சாளருமான இவர் இந்திய தேசிய அணி தவிர டிரைல் பிளேசர் மற்றும் தமிழ்நாடு பெண்கள் துடுப்பாட்ட அணி ஆகிய அணிகளுக்காகவும்  விளையாடி வருகிறார். 2018 ஆம் ஆண்டில் இங்கிலாந்து மகளிர் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்ட போட்டித் தொடரில் இந்திய அணியில் இடம்பிடித்தார். ஆனால் விளையாடும் அணியில் இவருக்கு இடம் கிடைக்கவில்லை. இவர் செப்டம்பர் 11, 2018 அன்று இலங்கை பெண்கள் துடுப்பாட்ட அணிக்கு எதிராக தனது முதல் சர்வதேச போட்டிகளில் அறிமுகமானார். இவர் இந்திய மகளிர் துடுப்பாட்ட அணிக்காக ஒருநாள் பன்னட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார்.

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். இவர் நவம்பர் 9, 2018 அன்று நியூசிலாந்திற்கு எதிராக தனது பன்னாட்டு மகளிர் இருபது20 போட்டித் தொடரில்  அறிமுகமானார்.

## சர்வதேசப் போட்டிகள்
### ஒருநாள் பன்னாட்டுத் துடுப்பாட்டம்
2018 ஆம் ஆண்டில் இந்தியப் பெண்கள் துடுப்பாட்ட அணி இலங்கையில் சுற்றுப் பயணம் செய்து ஐசிசி பென்கள் வாகையாளர்  கோப்பைத் தொடரில் விளையாடியது. செப்டமபர் 11, காலி பன்னாட்டுத்  துடுப்பாட்ட அரங்கத்தில் நடைபெற்ற முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் நான்கு ஓவர்களை வீசி 19 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். மட்டையாட இவருக்கு வாய்ப்பு கிடைக்கவில்லை. இந்தப் போட்டியில் இந்தியத் துடுப்பாட்ட அணி ஒன்பது இலக்குகளால் வெற்றி பெற்றது. 181 பந்துகள் மீதம் இருந்த நிலையில் இந்தியா வெற்றி பெற்றது. 2019 ஆம் ஆண்டில் இந்தியப் பெண்கள் துடுப்பாட்ட அணி இங்கிலாந்தில் சுற்றுப் பயணம் செய்து ஐசிசி பென்கள் வாகையாளர்  கோப்பைத் தொடரில் விளையாடியது. பெப்ரவரி 1,ஹாமில்டனில் உள்ள  துடுப்பாட்ட அரங்கத்தில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இரு  ஓவர்களை வீசி 22  ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. மட்டையாட்டத்தில் 32 பந்துகளில் 13 ஓட்டங்கள் எடுத்து கெர் பந்துவீச்சில் ஆட்டமிழந்தார். இந்தப் போட்டியில் நியூசிலாந்துத் துடுப்பாட்ட அணி எட்டு இலக்குகளால் வெற்றி பெற்றது.124 பந்துகள் மீதம் இருந்த நிலையில் நியூசிலாந்து வெற்றி பெற்றது.

### பன்னாட்டு இருபது20
2018 ஆம் ஆண்டில் நடைபெற்ற ஐசிசி பெண்கள் உலக கோப்பைத் துடுப்பாட்டத் தொடரில் இவர் விளையாடினார். நவம்பர் 9 புராவின்சு மைதானத்தில் நியூசிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமனார். இந்தப் போட்டியில் ஏழு பந்துகளில் 15 ஓட்டங்கள் எடுத்து காஸ்பெர்க் பந்துவீச்சில் ஆட்டமிழந்தார். பின் பந்துவீச்சில் நான்கு ஓவர்களை வீசி 26 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார். இந்தப் போட்டியில் இந்தியத் துடுப்பாட்ட அணி 34 ஓட்டங்களில் வெற்றி பெற்றது.

## சான்றுகள்


## வெளியிணைப்புகள்
தயாளன் ஹேமலதா-ஈ எஸ் பி என் வலைத்தளம்

பகுப்பு:தமிழக விளையாட்டு வீரர்கள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
பகுப்பு:சென்னை துடுப்பாட்டக்காரர்கள்
கயத்தாறு வட்டம்

**கயத்தாறு வட்டம்**, தமிழ்நாட்டின்  தூத்துக்குடி மாவட்டத்தின்  10 வருவாய் வட்டங்களில் ஒன்றாகும். .  கோவில்பட்டி வட்டம் மற்றும் ஒட்டப்பிடாரம் வட்டங்களின் 76 வருவாய் கிராமங்களைக் கொண்டு, 2016ல் கயத்தாறு வட்டம் நிறுவப்பட்டது.

இவ்வட்டத்தின் வட்டாட்சியர் அலுவலகம் கயத்தாறில் இயங்குகிறது. கயத்தாறு வட்டம் 76 வருவாய் கிராமங்களைக் கொண்டுள்ளது.

## [[உள்வட்டம்|உள்வட்டங்கள்]]
கோவில்பட்டி வருவாய் கோட்டத்தில் அமைந்த கயத்தாறு வட்டம் செட்டிக்குறிச்சி, கடம்பூர், காமயநாயக்கன்பட்டி மற்றும் கயத்தாறு என நான்கு உள்வட்டங்களைக் கொண்டது.

## மேற்கோள்கள்


பகுப்பு:தூத்துக்குடி மாவட்ட வட்டங்கள்
கிமு 31

__NOTOC__
ஆண்டு **கிமு 31** (*31 BC*) என்பது யூலியன் நாட்காட்டியில் ஒரு செவ்வாய், புதன், அல்லது வியாழக்கிழமையில் துவங்கிய சாதாரண ஆண்டு, அல்லது ஒரு செவ்வாய் அல்லது புதன்கிழமையில் துவங்கிய நெட்டாண்டு ஆகும். அத்துடன் இவ்வாண்டு அக்காலத்தில் "அந்தோனியசு மற்றும் ஒக்டாவியானசு ஆட்சி ஆண்டு" (*Year of the Consulship of Antonius and Octavianus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் **ஆண்டு 723** எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 31 என அழைக்கும் முறை நடைமுறைக்கு வந்தது.

திருவள்ளுவர் பிறந்த ஆண்டு கிமு 31 என்று மறைமலை அடிகள் கணித்துள்ளார். இதன் படி, இது திருவள்ளுவர் ஆண்டின் ஆரம்பமாகும்.

## நிகழ்வுகள்

### உரோமைக் குடியரசு
*கையசு யூலியசு சீசர் ஒக்டாவியன் உரோமைக் குடியரசின் ஆட்சியாளராக மூன்றாவது தடவையாகத் தேர்ந்தெடுக்கப்பட்டான்.
*இக்டாவியன் ஒத்ராண்டோ நீரிணையைக் கடந்து தனது தரைப்படையுடன் தல்மாட்டியாவை அடைந்தான்.
*கலாத்தியா அரசன் அமிந்தாசு தனது 2,000 குதிரைப்படைகளை ஒக்டாவியனிடம் கைவிட்டுத் தப்பி ஓடினான். மார்க் அந்தோனி தனது மூன்றில் ஒரு படையினரை ஊட்டக்குறை, நோய் போன்ற காரணங்களினால் இழந்தான்.
*செப்டம்பர் 2 &ndash; உரோமை உள்நாட்டுப் போர்: கிரேக்கத்தின் மேற்குக் கரைக்கருகே, மார்க் அந்தோனி, கிளியோபாட்ரா ஆகியோரின் படைகளை ஒக்டாவியன் சீசர் தோற்கடித்தான்.
*கிளியோபாத்ராவின் புதையல் கப்பல் உட்பட 60 எகிப்தியக் கடற்படைக் கப்பல்கள் பின்வாங்கின. மார்க் அந்தோனி தனது கொடியை சிறிய படகு ஒன்றுக்கு மாற்றி ஒக்டாவியனின் படைகளை ஊடுருவினான்.
*அக்டியம் போரில் வெற்றி பெற்ற 32-வயது ஒக்டாவியன் நிக்கோபோலிசு நகரை அமைத்தான். கிரேக்கர்கள் இங்கு குடியேறினர்.

### உரோமைப் பாலத்தீனம்
*யூதேயப் பாலைவனத்தில் தனித்த பீடபூமி ஒன்றில், மசாடா கோட்டை கட்டி முடிக்கப்பட்டது. முதலாம் ஏரோது இங்கு ஆயுதசாலை, படைத்தளங்கள், களஞ்சியச்சாலைகள், மற்றும் ஓர் அரண்மனை ஆகியவர்றை அமைத்தான்.

### கலை
*எலனியக் காலம் முடிவுற்றது.

## பிறப்புகள்
*திருவள்ளுவர்

## இறப்புகள்

## மேற்கோள்கள்
அன்னீலா சார்ஜண்ட்

பேராசிரியர் **அன்னீலா இசபெல் சார்ஜண்ட்** *(Anneila Isabel Sargent)* ஆ அ க எ (FRSE), முதுமுனைவர்,  (பிறப்பு: **அன்னீலா கேசல்சு**, 1942, கிர்கால்டி) இசுகாட்டிய-அமெரிக்க வானியலாளர் ஆவார். இவர் விண்மீன் உருவாக்கத்தில் சிறப்பு புலமையாளர் ஆவார்.

## வாழ்க்கை
இவர் பிஃபேவில் உள்ள பர்ண்டிசுலாந்தில் வளர்ந்தார். இவர் பர்ண்டிசுலாந்து தொடக்கநிலைப் பள்ளியிலும் கிர்கால்டி உயர்நிலைப் பள்ளியிலும் கல்விகற்றார்.  இவர் 1963 இல் எடிபர்கு பல்கலைக்கழகத்தில் இளம் அறிவியல் தகைமை பட்டத்தை இயற்பியலில் பெற்றார். பிறகு அமெரிக்காவுக்குப் புலம்பெயர்ந்தார். முதலில் இவர் பெர்க்கேலி கலிபோர்னியா பல்கலைக்கழகத்திலும் பின்னர் இவர் 1967 இல் இருந்து கலிபோர்னியா தொழில்நுட்ப நிறுவனத்திலும் படித்து முனைவர் பட்டம் பெற்றார்.  இப்போது இவர் கால்டெக்கில் இரா எசு. போவன் பேராசிரியராகவும் உள்ளார். இவர் ஓவன்சு வேல்லி கதிரியல் வான்காணகத்திலும் மில்லிமீட்டர் அலை வானியல் ஆராய்ச்சிக்கான கூட்டு அணியிலும் இயக்குநராக இருந்துள்ளார்.  இவர் 2000 முதல் 2002 வரை அமெரிக்க வானியல் கழகத் தலைவராக இருந்தார். பிறகு அதன் மன்றத்தில் தொடர்ந்தார்.  இவர் 2007 திசம்பர் 1 இல் இருந்து 2016 வரை கால்டெக்கில் மாணவர் செயல்பாடுகளின் துணைத்தலைவராக் இருந்தார்.

குடியரசுத் தலைவர் ஒபாமா இவரை 2011 இல் தேசிய அறிவியல் குழுமத்தில் ஆராண்டுகளுக்குப் பணிபுரிய அமர்த்தினார்.   இவர் மெரிக்கத் தேசிய ஆராய்ச்சி மன்றத்திலும் வானியல், வானியற்பியல் குழுவிலும் தேசிய அறிவியல் அறக்கட்டளையிலும் கணித, இயற்பியல்சார் புலங்களின் அறிவுரைக் குழுவிலும் பணிபுரிந்துள்ளார். இவர் 1995/6 இல் தேசிய கதிர்வானியல் நோக்கீட்டக வருகைக் குழுவின் தலைமையேற்றுள்ளார். இவர் நாசாவின் விண்வெளி அறிவியல் அறிவுரைக் குழுவின் தலைமையை 1994 இல் இருந்து ஏற்றுள்ளார். இவர்மில்லிமீட்டர் அலை வானியல் ஆராய்ச்சிக்கான கூட்டு அணியிலும் இயக்குநராகவும் இருந்துள்ளார் (CARMA).

இவர் நாசா பொதுப்பணி பதக்கத்தையும் 1998 ஆம் ஆண்டுக்  கால்டெக் மகளிர் விருதையும் வென்றுள்ளார். சிறுகோள் 18244 அன்னீலா இவரது நினைவாகப் பெயரிடப்பட்டுள்ளது. எடின்பர்கு பல்கலைக்கழகம்  2002 ஆம் ஆண்டு முன்னாள் மாணவர் விருதையும் 2008 இல் தகைமை முதுமுனைவர் பட்ட்த்தையும் இவருக்கு வழங்கியது. இவரை 2017 இல் எடின்பர்கு அரசு கழகம் ஆய்வுறுப்பினராகத் தேர்வு செய்தது.

இவரின் கணவர் சமகால வானியலாளரான வாலேசு எல். டபுள்யூ. சார்ஜண்ட் ஆவார்.

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:இசுக்காட்லாந்து வானியலாளர்கள்
பகுப்பு:பெண் வானியலாளர்கள்
பகுப்பு:இசுக்காட்லாந்து அறிவியலாளர்கள்
மேரி அன்னா திரேப்பர்

**மேரி அன்னா திரேப்பர்** *(Mary Anna Draper)*, அல்லது **மேரி அன்னா பால்மர் திரேப்பர்** எனப்பட்டவர், (செப்டம்பர் 19, 1839 &ndash; திசம்பர் 8, 1914) தன் கணவராகிய என்றி திரேப்பருடன் வான் ஒளிப்படவியலிலும் வானியல் ஆராய்ச்சியிலும் ஈடுபட்ட அமெரிக்க வானியலாலர் ஆவார்.  இவர் மவுண்ட் வில்சன் வான்காணகத்தை உருவாக்க உதவினார். இவர் தேசிய அறிவியல் கல்விக்கழகத்தில் வானியல் ஆராய்ச்சிக்கான என்றி திரேப்பர் பதக்கத்தை நிறுவினார்.

## இளமை

## வாழ்க்கைப்பணி

## குறிப்புகள்

## மேற்கோள்கள்

## வெளி இணைப்புகள்
* Mary Anna Palmer Draper, Harvard College Observatory History

பகுப்பு:1839 பிறப்புகள்
பகுப்பு:1914 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:ஆர்வார்டு கணிப்பாளர்கள்
பகுப்பு:அமெரிக்கப் புகைப்படக் கலைஞர்கள்
பகுப்பு:மாந்தக் கணிப்பாளர்கள்
சாரா மில்கோவிச்

**சாரா மில்கோவிச்** *(Sarah Milkovich)*  தாரைச் செலுத்த ஆய்வகத்தின் செவ்வாய் 2020 தரையூர்தியியக்க முன்னணி அறிவியலாளர் ஆவார். இவர் செவ்வாய் வெள்ளோட்ட வட்டணைக்கலத்தின் இரிசே(HiRISE)  ஒளிப்படக் கருவியின் முதன்மை ஆய்வாளர் ஆவர்.

## கல்வி
மில்கோவிச் நியூயார்க்கில் உள்ள இதக்காவில் வளர்ந்தார்.  இங்கு இவ்ர் வடக்கு மின்னசோட்டாவில் விடுமுறையில் இருந்தபோது நோவா, பி பி எசு விண்கலங்களைத் தொலைக்காட்சியில் பார்த்து வனியலில் ஆர்வம் கொண்டுள்ளார்.  இவர் தன் பெற்றோருடன் பெர்செய்ட்சு விண்கல் பொழிவைக் கண்டுள்ளார். இவர் பிலிப்சு எக்சீட்டர் கல்விக்கழகத்தில் படித்து 1996 இல் பள்ளிக்கல்வி முடித்தார்.  இவர் பள்ளியில் படித்துகொண்டிருந்தபோதே நியர்சூமேக்கர் விண்கலப்பணியில் களப்பயிற்சி பெற்றுள்ளார்.  இவர் 2000 இல் கலிபோர்னியா தொழில்நுட்ப நிறுவனத்தில் பயின்று கோள் அறிவியலில் இளவல் பட்டம் பெற்றார். பிறகு இவர் பிரவுன் பல்கலைக்கழகத்தில் சேர்ந்து அங்கு கோள் நிலவியலில் முதுவர், முனைவர் பட்டங்களை 2005 இல் பெற்றுள்ளார்.

## வாழ்க்கைப்பணி
இவ்ர் தன் முனைவர் பட்டம் முடித்தவுடனே நாசாவின் தாரைச் செலுத்த ஆய்வகத்தில் சேர்ந்தார்.  இங்கு இவர் செவ்வாய் போனிக்சு தரையிறங்கும் விண்கலத்திலும் காசினி-ஐகன்சு இலக்குத் திட்டத்திலும் செவ்வாய் வெள்ளோட்ட வட்டணைக்கலத்திலும் பணிபுரிந்தார்.  இவர் தன் முதல் தரையூர்தியான கியூரியாசிட்டியின் இரிசே ஒளிப்படக்கருவி வழியாக உயர்பிரிதிற படம்பிடித்தலை வடிவமைப்பதில் பொறுப்பெடுத்துகொண்டார்.  இவர் செவ்வாய் அறிவியல் ஆய்வக வான்குடை கியூரியாசிட்டியின் தரையிறக்கத்தைப் படத்தை எடுத்தமைக்காக பெருமைப்படுகிறார். இரிசே கருவி இவரும் இவரது அறிவியலாலர்களும் படங்கள் எடுக்கவேண்டிய இடங்களைத் தெரிவுசெய்யவும் இதற்காக பொதுமக்களின் பரிந்துரைகளைப் பெறவும் பெரிதும் ஒத்துழைத்தது.  இவர் நாசாவின் சார்பில் கியூரியாசிட்டி வளர்ச்சிகளை C-SPAN தொலைக்காட்சியில் தோன்றி விளக்கினார்.

இவர்  தாரைச் செலுத்த ஆய்வகத்தின் செவ்வாய் 2020 தரையூர்தியியக்க முன்னணி அறிவியல் அமிப்புகளின் பொறியாளர் ஆவார்.  இந்தத் தரையூர்தியின் அடக்கச் செலவு 2 பில்லியன் டாலர் ஆகும்.

இவர் அறிவியல் காணொளிக் காட்சிகளிலும் குறும்படக் காட்சிகளிலும் அடிக்கடி தோன்றுகிறார். இவர் பள்லிகளுக்குச் சென்று அடுத்த தலைமுறை அறிவியலாளர்களுக்கும் பொறியியலாலர்களுக்கும் ஆர்வமூட்டும் உரைகளை ஆற்றுகிறார். இவர் 2016 இலும் 2018 இலும் டிரேகன்கன் கருத்தரங்கில் முதன்மைப் பேச்சாளர் ஆவார்.

## மேற்கோள்கள்


பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
மழிலான் ஆத்மன்

தாதுக் **மழிலான் பிந்தி ஆத்மன்** *(Mazlan binti Othman)* (பிறப்பு: 11 திசம்பர் 1951) ஒரு மலேசிய வானியற்பியலாளர் ஆவார். இவர் தன் நாட்டில் பல பத்திரங்களை வகித்துள்ளார். இவர் வியன்னா, பன்னாட்டவையின் புற விண்வெளிச் செயல்பாடுகள் இயக்குநராக இருந்தார் from 2010 to 2014.

## இளமையும் கல்வியும்

## வாழ்க்கைப்பணி

## தகைமைகள்

### மலேசியத் தகைமைகள்
*  : நடப்பியல் தற்காப்பாளர் ஆணை அலுவலகம், (K.M.N.) (1994)
*  :தகவுறு பணி ஆணை (P.J.N.) (1997)

## சொந்த வாழ்க்கை

தாத்தோ மழிலான் ஆத்மன் இரு குழந்தைகளும் இரு பேத்திகளும் உண்டு.  இவர் தன் இளைய மகளுடன் ஆத்திரியா, வியன்னாவில் வாழ்கிறார்.

## மேற்கோள்கள்

## வெளி இணைப்புகள்

* Interview with Dr. Mazlan Othman
* Mazlan Othman resume  at Pacific Science Association
* Mazlan Othman profile at National Science Centre, Malaysia.
* "Supra-Earth Affairs - The United Nations Scenario" audio recording of talk given at Royal Society Scientific Discussion Meeting "The detection of extra-terrestrial life and the consequences for science and society", Royal Society, London, 25–26 January 2010

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:மலேசிய இயற்பியலாளர்கள்
பகுப்பு:மலேசியப் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
ஆலத்தூர் வட்டம்

**ஆலத்தூர் வட்டம்**, தமிழ்நாட்டின் பெரம்பலூர் மாவட்டத்தின் 4 வருவாய் வட்டங்களில் ஒன்றாகும்.   இவ்வட்டத்தின் *செட்டிக்குளம்*,  *கொளக்காநத்தம்* மற்றும் *கூத்தூர்* என மூன்று  உள்வட்டங்களில் 39 வருவாய் கிராமங்கள் உள்ளது. இவ்வட்டத்தில் ஆலத்தூர் ஊராட்சி ஒன்றியம் உள்ளது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  
ஆலத்தூர் வட்டத்தின் மொத்த மக்கள்தொகை 1,05,986 ஆகும். அதில் ஆண்கள் 52,660; பெண்கள் 53,326 ஆகவுள்ளனர். தாழ்த்தப்பட்டோர்  28,928 ஆகவுள்ளனர். 

## மேற்கோள்கள்


பகுப்பு:பெரம்பலூர் மாவட்ட வட்டங்கள்
கவுதம் நவ்லகா

**கவுதம் நவ்லகா** (**Gautam Navlakha** () என்பவர் சிவில் உரிமைகள், சனநாயக,  மனித உரிமை ஆர்வலர்; மற்றும் பத்திரிக்கையாளர்  ஆவார். இவர் தில்லியில் மக்கள் ஜனநாயக உரிமை யூனியன் அமைப்பில் இருந்து செயல்பட்டு வருகிறார். மேலும் இவர் எக்னாமிக் அண்டு பொலிடிகல் வீக்லி இதழாசிரியரும் ஆவார். இவர் புது தில்லியில் வசித்து வருகிறார்.

இந்தியப் பிரதமர் நரேந்திர மோதியைக் கொல்ல மாவோயிஸ்டுகளுடன் சேர்ந்து சதித்திட்டம் தீட்டியதாக குற்றம்சாட்டி, இவர் உள்ளிட்ட இடதுசாரி ஆதரவாளர்களான ஐந்து பேரை 2018 ஆகத்து 28 அன்று மகாராட்டிர காவல் துறையினர் கைது செய்தனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.

## மேற்கோள்கள்

பகுப்பு:இந்திய அரசியல் எழுத்தாளர்கள்
பகுப்பு:வாழும் மக்கள்
கால்சியம் புரோமேட்டு

**கால்சியம் புரோமேட்டு** *(Calcium bromate)* என்பது , Ca(BrO3)2•H2O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமிக் அமிலத்தினுடைய கால்சியம் உப்பு கால்சியம் புரோமேட்டு எனக் கருதப்படுகிறது. பெரும்பாலும் Ca(BrO3)2•H2O என்ற வாய்ப்பாடு கொண்ட ஒற்றை நீரேற்று வடிவில் இது கிடைக்கிறது.
 
## தயாரிப்பு

கால்சியம் ஐதராக்சைடுடன் சோடியம் புரோமேட்டைச் சேர்த்து வினைபுரியச் செய்வதன் மூலமாக கால்சியம் புரோமேட்டு தயாரிக்கப்படுகிறது. கால்சியம் சல்பேட்டுடன் பேரியம் புரோமேட்டைச் சேர்த்தும் இதைத் தயாரிக்கலாம்.

## பண்புகள்

180 ° செல்சியசு வெப்பநிலைக்கு மேல் கால்சியம் புரோமேட்டு  சிதைவடைந்து கால்சியம் புரோமைடையும் ஆக்சிசனையும்  கொடுக்கிறது. 
 
கால்சியம் புரோமைடு கரைசலை மின்னாற்பகுப்பு செய்வதன் வழியாகவும் கால்சியம் புரோமேட்டு கிடைக்கும் எனக் கோட்பாடுகள் தெரிவிக்கின்றன. ஐரோப்பிய ஒன்றிய எண் ஐ924பி என அடையாளமிடப்பட்டு சில நாடுகளில் ரொட்டி தயாரித்தலில் இதைப் பயன்படுத்துகின்றனர்.

## மேற்கோள்கள்

பகுப்பு:கால்சியம் சேர்மங்கள்
பகுப்பு:புரோமேட்டுகள்
பகுப்பு:ஆக்சிசனேற்றிகள்
ஆசியக் கிண்ணம் 2018

**ஆசியக் கிண்ணம் 2018** (*2018 Asia Cup*) அல்லது **யுனிமோனி ஆசியக் கிண்ணம்** (* Unimoni Asia Cup*) போட்டித் தொடர் 2018 செப்டம்பரில் ஐக்கிய அரபு அமீரகத்தில் நடைபெற்ற ஒருநாள் பன்னாட்டுத் துடுப்பாட்டத் தொடராகும். இது ஆசியக் கிண்ணத் தொடரின் 14-வது பதிப்பாகும். ஆசியக் கிண்ணத் துடுப்பாட்டத் தொடர் ஐக்கிய அரபு அமீரகத்தில் நடைபெறுவது இது மூன்றாவது முறையாகும். இதற்கு முன்னதாக 1984, 1995 ஆம் ஆண்டுகளில் நடைபெற்றுள்ளது. 2016 போட்டியில் வாகையாளராக வெற்றி பெற்ற இந்தியா, இறுதிப் போட்டியில் வங்காளதேசத்தை மூன்று இலக்குகளால் வென்று மீண்டும் வாகையாளராகத் தேர்ந்தெடுக்கப்பட்டது.

ஆசியத் துடுப்பாட்ட அவையின் ஐந்து முழு உறுப்பு நாடுகள் இச்சுற்றுப் போட்டியில் பங்குபெற்றன. அவையாவன: ஆப்கானித்தான், இலங்கை, இந்தியா, பாக்கித்தான், வங்காளதேசம் ஆகியனவாகும். இவற்றுடன், 2018 ஆசியக் கிண்ணத் தேர்வுச் சுற்றில் வெற்றியடைந்த ஆங்காங் அணியும் பங்குபெற்றது. 2018 உலகக்கோப்பை தகுதிகாண் சுற்றில் பத்தாவதாக வந்ததை அடுத்து, ஆங்காங் அணி ஒருநாள் விளையாட்டுத் தகுதியை 2018 மார்ச்சில் இழந்தது. ஆனாலும், 2018 செப்டம்பர் 9 இச்சுற்றில் விளையாடப்படும் அனைத்து ஆட்டங்களுக்கும் பன்னாட்டுத் துடுப்பாட்ட அவை ஒருநாள் தகுதியை வழங்கியது.

ஆரம்பத்தில், இச்சுற்றுப் போட்டி இந்தியாவில் விளையாடுவதாக இருந்தது. ஆனாலும், இந்தியாவுக்கும் பாக்கித்தானுக்கும் இடையில் நிலவி வந்த தொடர்ச்சியான அரசியல் கொந்தளிப்புகளை அடுத்து இப்போட்டிகளை அமீரகத்தில் நடத்துவதெனத் தீர்மானிக்கப்பட்டது.

குழு 'ஆ' வில், இலங்கை அணி தமது இரண்டு ஆட்டங்களிலும் தோல்வியடைந்ததைத் தொடர்ந்து, சுற்றில் இருந்து வெளியேற்றப்பட்டது. ஆப்கானித்தானும், வங்காளதேசமும் சூப்பர் 4 இல் விளையாடத் தகுதி பெற்றன. குழு 'அ' வில், ஆங்காங் இரண்டு போட்டிகளிலும் தோல்வியடைந்ததை அடுத்து, இந்தியாவும், பாக்கித்தானும் சூப்பர் 4 சுற்றில் விளையாடத் தகுதி பெற்றன.

சூப்பர் 4 சுற்றில், இந்தியா பாக்கித்தானை ஒன்பது இலக்குகளாலும், வங்காளதேசம் ஆப்கானித்தானை மூன்று ஓட்டங்களாலும் வென்றன. இந்தியா இறுதிப் போட்டிக்குத் தகுதி பெற்றது, ஆப்கானித்தான் வெளியேற்றப்பட்டது. அடுத்த ஆட்டத்தில், வங்காளதேசம் பாக்கித்தானை 47 ஓட்டங்களால் வென்று இறுதிப் போட்டிக்குத் தெரிவானது.

## அணிகள்
* , ஐசிசி முழு உறுப்பு நாடு
* , ஐசிசி முழு உறுப்பு நாடு
* , ஐசிசி முழு உறுப்பு நாடு
* , ஐசிசி முழு உறுப்பு நாடு
* , ஐசிசி முழு உறுப்பு நாடு
* , 2018 ஆசியக்கிண்ண தேர்வுச் சுற்று வெற்றியாளர்

## அரங்குகள்

}
| ஆள்கூறுகள்: 
|-
| இருக்கைகள்: 25,000
| இருக்கைகள்: 20,000
|-
|ஆட்டங்கள்: 8
|ஆட்டங்கள்: 5
|-
| 200px
| 200px
|}

## குழு நிலை
### பிரிவு அ

----

----

----

### பிரிவு ஆ

----

----

## சூப்பர் 4

----

----

----

----

----

## இறுதிப் போட்டி

## சான்றுகள்

பகுப்பு:ஆசியக் கிண்ணம்
பகுப்பு:துடுப்பாட்டப் போட்டித் தொடர்கள்
பகுப்பு:2018 இல் விளையாட்டுகள்
மரீனா காலந்து

**மரீனா காலந்து** *(Marina Galand)*  ஒரு பிரெஞ்சு வானியற்பியலாளரும் வளிமண்டல இயற்பியலாளரும் ஆவர். இவர் இலண்டன் இம்பீரியல் கல்லூரியில் விரிவுரையாலரக உள்ளார். இவர் 2018 ஆம் ஆண்டின் ஓல்வெக் பரிசைப் பெற்றார். இது "எளிமையாகவும் தனித்தன்மையுடனும் சூரியக் குடும்பத்திலும் அதற்கப்பாலும் உள்ள கோள் வளிமண்டல ஆற்றல் வாயில்களின் விளைவுகளை ஆய்ந்து விண்வெளி இயற்பியலுக்கு அளித்த இவரது தன்னிகரற்ற பங்களிப்புகளுக்காக" வழங்கப்பட்டது.

## கல்வி

## ஆராய்ச்சி

## விருதுகளும் தகைமைகளும்

## மக்கள் தொடர்பு

## மேற்கோள்கள்

பகுப்பு:வாழும் மக்கள்
பகுப்பு:பிரெஞ்சு இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பிரெஞ்சு வானியலாளர்கள்
பகுப்பு:பிரெஞ்சுப் பெண் அறிவியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியலாளர்கள்
பகுப்பு:வளிமண்டல இயற்பியலாளர்கள்
ஸ்மால்ஃபுட் (திரைப்படம்)

**ஸ்மால்ஃபுட்**  (***Smallfoot***) என்பது 2018 ஆண்டு வெளியாக உள்ள அமெரிக்க முப்பரிமான சலன இசை நகைச்சுவை-அதிரடி திரைப்படமாகும்.   செர்ஜி பபோஸ் எழுதிய எட்டி டிராக்ஸ் என்ற புத்தகத்தின் அடிப்படையில் இந்த படத்தை கேரி கிர்க்பாட்ரிக் இணைந்து எழுதி இயக்கியுள்ளார். இப்படத்தை வால்டர் அனிமேஷன் குழு தயாரித்துள்ளது. படத்தில் இடம்பெற்ற கதாபாத்திரங்களுக்கு சானிங் டேட்டம், ஜேம்ஸ் கோர்டன், ஜெனியா, காமன், இலெப்ரோன் ஜேம்சு, ஜினா ரோட்ரிக்ஸ், டேனி டிவிடோ, யாரா ஷாஹிதி, எலி ஹென்றி மற்றும் ஜிம்மி டாட்ரோ ஆகிய திரை நட்சத்திரங்கள் பின்னணி குரல் கொடுத்துள்ளனர்.  இப்படத்தை 2018 செப்டம்பர் 28 அன்று வெளியிட வார்னர் பிரதர்ஸ் பிக்சர்ஸ் திட்டமிடப்பட்டுள்ளது.

## கதை
ஓரு பனிமலை முகட்டில் ஓர் எட்டி சமூகம் வசிக்கிறது. அந்தக் கூட்டத்தைச் சேர்ந்த *மைகோ* என்ற சிறுவயது எட்டி, மனித ஜீவராசிகளை அறிந்துகொள்ளும் ஆவல் கொண்டதாக இருக்கிறான். ஒரு நாள் அந்தப் பகுதிக்குமேலே கடந்துசெல்லும் வானூர்தி ஒன்று விபத்துக்கிறது அப்போது அதிலிருந்து பாராசூட்டில் குதிக்கும் மனிதப் பிறவியைப் பார்க்கிறான்.

தான் மனித ஜீவராசியைப் பார்த்ததாக அவன் தன் சமூகத்தில் வந்து சொல்கிறான். ஆனால் அந்த எட்டி சமூகத்தில் யாரும் மனிதரைக் காண்டதில்லை என்பதால் மனிதர்கள் இருக்கின்றனர் என்பது ஒரு கட்டுக்கதை என்று கூறி அதை நம்ப மறுக்கிறார்கள். இதனால் மனிதனைக் காணும் ஆவலில் அந்த எட்டி இரகசியமாக புறப்படுகிறான். மலைச் சரிவில் உள்ள ஊர் ஒன்றில் மனித ஜீவராசிகளை அவன் காண்பதும் அதனால் ஏற்படும் சிக்கல்களுமே இதன் கதை.
## மேற்கோள்கள்

## வெளி இணைப்புகள்

* 
* 

பகுப்பு:அமெரிக்க அசைவூட்டத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:வெளிவரவிருக்கும் திரைப்படங்கள்
பகுப்பு:வார்னர் புரோஸ். திரைப்படங்கள்
திருப்பூர் வடக்கு வட்டம்

**திருப்பூர் வடக்கு வட்டம்**, தமிழ்நாட்டின் திருப்பூர் மாவட்டத்தின் 9 வருவாய் வட்டங்களில் ஒன்றாகும்.   பழைய திருப்பூர் வட்டத்தின் வடக்குப் பகுதிகளைக் கொண்டு இவ்வட்டம் நிறுவப்பட்டது. இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருப்பூரில் உள்ளது. இவ்வட்டத்தில் 2   உள்வட்டங்களும் 7 வருவாய் கிராமங்களும் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி திருப்பூர் வடக்கு வட்டம் மற்றும் திருப்பூர் தெற்கு வட்டம்  981,247    மக்கள்தொகை கொண்டது. மக்கள்தொகையில் 499,437 ஆண்களும், 481,810  பெண்களும் உள்ளனர். 274,341  குடும்பங்கள்  கொண்ட இவ்வட்ட மக்கள்தொகையில்       கிராமப்புறங்களில் 6.6% வாழ்கின்றனர். இவ்வட்டத்தின் எழுத்தறிவு 85.31% மற்றும் பாலின விகிதம் 1,000 ஆண்களுக்கு, 965 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   111,796  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு,  959    பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,852  மற்றும் 1,431 ஆகவுள்ளனர். மக்கள்தொகையில் இந்துக்கள் 88.8%, இசுலாமியர்கள் 7.43%, கிறித்தவர்கள் 3.55%  மற்றும் பிறர் 0.22% ஆகவுள்ளனர்.

## மேற்கோள்கள்


பகுப்பு:திருப்பூர் மாவட்ட வட்டங்கள்
தையல் இலை

**தையல் இலை** (*Patravali*, *Pattal*, *Vistaraku*, *Vistar*, *Khali*) என்பது இந்தியாவில் உணவு உண்ண உலர்ந்த இலைகளைக் கொண்டு செய்யப்படும் உண்கலமாகும். இது பெரும்பாலும் குங்கிலிய இலை, மந்தார இலை ஆகியவற்றைக் கொண்டு செய்யப்படுகிறது. ஆலிலையும் இதற்குப் பயன்படுத்தப்படுகிறது.  6 முதல் 8  இலைகளை சிறு ஈர்க்குச்சிகளைக் கொண்டு வட்ட வடிவில் தைத்து இது தயாரிக்கப்படுகிறது. இந்த இலைகள் திருவிழாக்கள் மற்றும் கோயில்களில் பாரம்பரியமாக வழங்கப்படும் சாப்பாட்டுக்கு பயன்படுத்தப்படுகிறது. இது இந்தியாவில் ஒரு குடிசைத் தொழிலாக, பெண்கள் வீட்டிலிருந்தே செய்யக்கூடிய வேலையாக உள்ளது.
thumb|'''தையலிலை'''

## வரலாறு
பண்டைய காலத்தில் இந்துத் துறவிகள் பிறர் உண்ட எச்சில் பாத்திரங்களைப் பயன்படுத்தாமல் உண்ண இது பரவலாக பயன்படுத்தப்பட்டது. மேலும் இது கோயில் பிரசாதம், திருவிழா விருந்துகளில் விருந்தினர்கள் உண்ண வழக்கமாக பயன்படுத்தப்பட்டது.

## பாரம்பரிய தயாரிப்புமுறை
[thumb|[குங்கிலியம்|குங்கிலிய மர இலைகள் தையலிலை செய்யப் பயன்படுத்தப்பட்டன]]
தையலிலையானது பெரும்பாலும் குங்கிலியம், மந்தாரை, புரசு, பலா போன்ற தாவரங்களின் இலைகளைக் கொண்டு தயாரிக்கப்படுகிறது. முதலில் பச்சையாக சேகரிக்கப்பட இலைகள் ஒரு கயிற்றில் கட்டப்பட்டு நன்கு வெளியில் காயவைக்கப்படுகின்றன. பின்னர் காய்ந்த இலைகளை தண்ணீரில் உறவைக்கின்றனர். ஊறவைத்த இந்த இலைகளை சுத்தப்படுத்தி  துணிகளில் சுற்றி அதன்மீது அகலமான கற்களை பாரமாக வைத்து இலைகளை சமன் படுத்துகின்றனர். இதன்பிறகு மூன்றாக பிளந்த ஈர்க்குச்சியை கொண்டு இலைகளை ஓன்று சேர்த்து தைக்கின்றனர். தைத்த இலைகளை ஒன்றன்மீது ஒன்றாக அடுக்கி இலைகள்மீது மீண்டும் அகன்ற கல்லை வைத்து சமன்படுத்துவர். இத்தனை நிலைகளைக் கடந்து தையல் இலை உருவாகிறது.

## பழக்கத்தில் உள்ள பகுதிகள்
இந்த உண்கலமானது இந்தியாவில் ஆந்திரப் பிரதேசம், உத்தரப் பிரதேசம், மகாராட்டிரம், சார்க்கண்ட், ஒடிசா, மேற்கு வங்காளம், கருநாடகம், தெலுங்கானா, தமிழ்நாடு  போன்ற மாநிலங்களில் உள்ள வறண்ட ஊரகப் பகுதிகளில் பிரபலமாக உள்ளது. கருநாடகத்தில் உள்ள தர்மஸ்தலாவில் உள்ள மஞ்சுநாதர் சுவாமி கோயிலில் ஆயிரக்கணக்கான பக்தர்களுக்கு அளிக்கப்படும் அன்னதானத்திற்கு இப்போதும் இந்த தையல் இலைகளே  பயன்படுத்தப்படுகின்றன.

## பழங்காலத்தில்
வாழை போன்றவை மிகுதியாக வளராத வறண்ட நிலப்பகுதிகளில் இந்த இலைகளை சேகரித்து தைத்து வைத்து பல மாதங்கள் இருப்புவைத்து பயன்படுத்தக் கூடியதாக அக்காலத்தில் இருந்தது. வாழை இலை போன்றவைவற்றை ஓரிரு நாட்கள்தான் இருப்பு வைக்க இயலும் என்ற நிலையில், இந்த தையலிளை நீண்டகாலம் சேமித்து வைத்து பயன்படுத்தலாம்.

## தற்காலத்தில்
தற்காலத்தில் இந்த இலைகளுக்கு அடியில் தாள் போன்றவற்றை ஒட்டி தட்டுபோன்ற விளிம்புகள் கொண்டதாக நேர்த்தியான வடிவமைப்பில் இயந்திரங்களால் தயாரிக்கப்படுகிறது. அதன் பாரம்பரிய சுற்றுச்சூழல் இயல்பு மற்றும் உயிர்ச்சிதைவுறு இயல்பு காரணமாக இதன் பாரம்பரிய மரபு மீண்டு வருகின்றது.

## மேலும் காண்க

* வாழை இலை

## மேற்கோள்கள்

பகுப்பு:இந்து சமய வழிபாட்டுப் பொருட்கள்
சிங்கோலிவெனைட்டு

**சிங்கோலிவெனைட்டு** *(Zincolivenite)* என்பது CuZn(AsO4)(OH) என்ற வாய்பாட்டால் விவரிக்கப்படும் ஒரு வகை கனிமமாகும். இக்கனிமத்தை தாமிர துத்தநாக ஆர்சனேட்டு கனிமமாக கருதுகிறார்கள். ஓலிவெனைட்டு குழுவைச் சேர்ந்த கனிமங்களில் ஒன்றாக இதை வகைப்படுத்துகிறார்கள். பச்சை நிறம் அல்லது நீல நிறத்தைக் கொண்டதாக இக்கனிமம் காணப்படுகிறது. துத்தநாகமும்  ஓலிவெனைட்டும் சேர்ந்து உருவாவதால் இதற்கு இப்பெயர் சூட்டப்படுகிறது. 

கிரீசு நாட்டில் உள்ள வரலாற்றுச் சிறப்பு மிக்க அட்டிகா பகுதியில் அமைந்திருக்கும் லாவ்ரியம் மாவட்டத்தில் உள்ள லாவ்ரியம் நகர சுரங்கத்தில் இக்கனிமம் முதன் முதலில் கண்டறியப்பட்டது. அனைத்துலக கனிமவியலாளர்கள் கூட்டமைப்பும் இதை 2006 ஆம் ஆண்டில் அங்கீகரித்துள்ளது. 
## மேற்கோள்கள்

பகுப்பு:கனிமங்கள்
பகுப்பு:ஆர்சனேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:துத்தநாகக் கனிமங்கள்
அராகைட்டு

**அராகைட்டு** *(Arakiite)* என்பது (Zn,Mn2+)(Mn2+,Mg)12(Fe3+,Al)2(As3+O3)(As5+O4)2(OH)23  என்ற வாய்பாட்டால் விவரிக்கப்படும் ஒரு வகை கனிமமாகும் . கனிமவியல் உலகில் ஆர்சனைட்டு மற்றும் ஆர்சனேட்டு இரண்டும் கலந்த அபூர்வமான கனிமமாக இது கருதப்படுகிறது. எமட்டோலைட்டு கனிமத்தின் விகிதவியல் அளவுகளை ஒத்த கனிமம் அராகைட்டு ஆகும்.  சுவீடன் நாட்டிலுள்ள பிரபலமான சுரங்கப்பகுதியான லேங்பான் மாங்கனீசு பாறைப் படிவுப்பகுதியிலிருந்து கிடைக்கக் கூடிய அபூர்வமான கனிமங்களில் இதுவும் ஒன்றாகும். கிராய்சுலைட்டு, மக்கோவெர்னைட்டு என்பவை ஆர்சனைட்டு மற்றும் துத்தநாகம் இரண்டையும் உள்ளடக்கிய பிற கனிமங்களாகும் .

பன்னாட்டு கனிமவியல் சங்கம் அராகைட்டு கனிமத்தை Ark)Bss Msy என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:துத்தநாகக் கனிமங்கள்
பகுப்பு:மாங்கனீசு கனிமங்கள்
பகுப்பு:இரும்புக் கனிமங்கள்
பகுப்பு:ஆர்சனேட்டு கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:இரும்பு(III) கனிமங்கள்
பகுப்பு:மாங்கனீசு(II) கனிமங்கள்
திருவேங்கடம் வட்டம்

**திருவேங்கடம் வட்டம்**, தமிழ்நாட்டின் திருநெல்வேலி மாவட்டத்தின் பகுதிகளைக் கொண்டு புதிதாக நிறுவப்பட்ட தென்காசி மாவட்டத்தின் 8 வருவாய் வட்டங்களில் ஒன்றாகும்.இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருவேங்கடத்தில் உள்ளது. 

இவ்வட்டத்தில் *கரிசல்குளம்* , *[[திருவேங்கடம்]]*  மற்றும் *[[பழங்கோட்டை ஊராட்சி|பழங்கோட்டை]]*  என 3 உள்வட்டங்களும், 41 வருவாய் கிராமங்களும் உள்ளது.

இவ்வட்டத்தில் குருவிகுளம் ஊராட்சி ஒன்றியம் அமைந்துள்ளது.

## மேற்கோள்கள்

*
மானூர் வட்டம்

**மானூர் வட்டம்**, தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும். இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் மானூரில் உள்ளது. இவ்வட்டத்தில் மானூர் ஊராட்சி ஒன்றியம் உள்ளது. 

இவ்வட்டத்தில் மானூர், வன்னிக்கோனந்தல் மற்றும் தாழையூத்து  என 3 உள்வட்டகளும், 66  வருவாய் கிராமங்களும் உள்ளது.

## மேற்கோள்கள்


பகுப்பு:திருநெல்வேலி மாவட்ட வட்டங்கள்
சேரன்மாதேவி வட்டம்

**சேரன்மாதேவி வட்டம்**, தமிழ்நாட்டின் திருநெல்வேலி மாவட்டத்தின் 8 வருவாய் வட்டங்களில் ஒன்றாகும்.  இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் சேரன்மாதேவியில் உள்ளது. 

இவ்வட்டத்தில் முக்கூடல், சேரன்மாதேவி, மேலச்சேவல் மற்றும் பாப்பாக்குடி என 4 உள்வட்டங்களும், 51 வருவாய் கிராமங்களும் உள்ளது. இவ்வட்டத்தில் சேரன்மாதேவி ஊராட்சி ஒன்றியம் உள்ளது.

## மேற்கோள்கள்


பகுப்பு:திருநெல்வேலி மாவட்ட வட்டங்கள்
இந்தோ சரசனிக் பாணி

**இந்தோ சாரசெனிக் கட்டடக்கலை** (**Indo-Saracenic** இது **Indo-Gothic**, **Mughal-Gothic**, **Neo-Mughal**, **Hindoo style** என்றும் அழைக்கப்படுகிறது) என்பது 19 ஆம் நூற்றாண்டின் பிற்பகுதியில்,  பிரித்தானிய பேரரசில் குறிப்பாக பிரித்தானிய இந்தியாவிலும், சுதேச சமஸ்தானங்களில் பொது மற்றும் அரசு கட்டிடங்களைக் கட்ட  பிரித்தானிய கட்டிடக்கலைஞர்களால் பயன்படுத்தப்பட ஒரு கட்டிடக்கலை பாணியாகும். இது இந்திய-இஸ்லாமியக் கட்டிடக்கலை, குறிப்பாக முகலாயக் கட்டிடக்கலை, பிரித்தானிய இந்திய பாரம்பரிய பாணி, சிலசமயம் கொஞ்சம், இந்துக் கோயில் கட்டிடக்கலை ஆகியவற்றின் அலங்கார கூறுகளைக் கொண்டு உருவானது. கட்டிடங்களின் அடிப்படை அமைப்பு மற்றும் கட்டமைப்பு போன்றவையானது  சமகால கட்டடங்களில் பயன்படுத்தப்பட்ட, அதாவது கோதிக் மறுமலர்ச்சி மற்றும் நியோ-கிளாசிக் போன்றவற்றுடன் குறிப்பிட்ட அளவு இந்திய அம்சங்கள் மற்றும் அலங்காரம் ஆகியவற்றைக் கொண்டதாக இருந்தது. சாரசென் என்பது மத்திய கிழக்கிலும் வடக்கு ஆப்பிரிக்காவிலும் உள்ள அரபு மொழி பேசும் முசுலிம் மக்களைக் குறிக்க இடைக்காலத்தில் ஐரோப்பாவில் பயன்படுத்தப்பட்ட ஒரு சொற்பதமாகும்.

இந்த பாணியானது  இந்திய கட்டிடங்களை சித்தரித்த மேற்கத்திய ஓவியங்களைக் கொண்டு 1795 ஆம் ஆண்டில் இருந்து வந்தது. குறிப்பாக வில்லியம் ஹோட்ஜஸ் மற்றும் டேனெல் இரட்டையர்கள் (வில்லியம் டானியல் மற்றும் அவரது மாமா தாமஸ் டேனெல்) போன்றவர்களின் ஓவியங்களில் இருந்து. இந்தோ சாரசெனிக் கட்டடக்கலையில் கட்டி முடிக்கப்பட்ட முதல் கட்டடம் சென்னையில் 1768இல் கட்டி முடிக்கப்பட்ட  சேப்பாக்கம் அரண்மனை ஆகும். பிரித்தானிய இந்தியாவின் முக்கிய மையங்களாக இருந்த சென்னை, மும்பை, கொல்கத்தா ஆகியவை நகரங்களில் இந்த பாணியிலான பல கட்டிடங்களைக் கொண்டுள்ளன, ஆனால் கொல்கத்தா ஐரோப்பிய நியோ-கிளாசிக்கல் பாணியின் கோட்டையாக இருந்தது. இதில் பெரும்பாலான பெரிய கட்டிடங்கள் பாரம்பரிய கட்டடங்கள் என்ற வகைப்பாட்டில், இந்தியத் தொல்லியல் துறையால் பாதுகாக்கப்படுகின்றன.

## மேற்கோள்கள்

பகுப்பு:கட்டிடக்கலைப் பாணிகள்
1260

**1260** (**[[உரோமை எண்ணுருக்கள்|DCCLXVI]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டு ஆகும்.

## நிகழ்வுகள்
### ஆப்பிரிக்கா
*அக்டோபர் 24 &ndash; எகிப்தின் மாம்லுக் சுல்தான் குத்தூசு கொல்லப்பட்டார்.

### ஆசியா
*ககான் பதவிக்காக குப்லாய் கானுக்கும் அரிக் போகேக்கும் இடையே போர் ஆரம்பமானது.
*மே 5 &ndash; மோங்கே கான் இறந்ததை அடுத்து,  குப்லாய் கான் மங்கோலியப் பேரரசுக்கு உரிமை கோரி பேரரசரானார்.
*மே 21 &ndash; குப்லாய் கான் தனது தூதுக்குழுவை சொங் சீனத் தலைவருடன் பேச்சுவார்த்தைக்கு அனுப்பினான். அவர்கள் அனைவரையும் சொங் தலைவர் சியா சிதாவொ கைது செய்தான்.
*செப்டம்பர் 3 &ndash; கலிலேயா சமரில் எகிப்தின் மம்லுக்குகள் மங்கோலியரைத் தோற்கடித்தனர். இதுவே மங்கோலியப் பேரரசு அடைந்த முதலாவது தோல்வியாகும்.
*தாய்லாந்தில் புதிதாக அமைக்கப்பட்ட சுகோத்தாய் இராச்சியம் தேரவாத பௌத்தத்தை அரச சமயமாக ஏற்றுக் கொண்டது.

### ஐரோப்பா
*வலைசு நகரில் (இன்றைய சுவிட்சர்லாந்தில்) போர் வெடித்தது.
*குரோவாசியா தெற்கே குரோவாசியப் பகுதி, வடக்கே சுலோவானியப் பகுதி என இரண்டாக அங்கேரிய மன்னர் நான்காம் பேலாவினால் பிரிக்கப்பட்டது.
*அக்டோபர் 24 &ndash; சார்ட்டேர்ஸ் பேராலயம் பிரான்சின் ஒன்பதாம் லூயி மன்னனால் திறந்து வைக்கப்பட்டது. இப்பேராலயம் தற்போது ஐநாவினால் உலகப் பாரம்பரியக் களமாக அறிவிக்கப்பட்டுள்ளது.

## பிறப்புகள்

## இறப்புகள்
*மூன்றாம் இராஜராஜ சோழன்

## மேற்கோள்கள்
ஆர்சனைடு கனிமம்

**ஆர்சனைடு கனிமம்** *(Arsenide mineral)* என்பது ஆர்சனைடை அதனுடைய பிரதான எதிர்மின் அயனியாக கொண்டிருக்கும் வகை கனிமமாகும். கனிமங்களை வகைப்படுத்தும் தனா மற்றும் சிட்ருன்சு திட்டம் இரண்டும் ஆர்சனைடுகளை சல்பைடு தொகுதிகளில் சேர்த்து குழுவாக்குகின்றன .

## எடுத்துக்காட்டுகள்
* அல்கோடோனைட்டு 
* தோமெய்கைட்டு 
* லோயில்லிங்கைட்டு - FeAs2
* நிக்கெலின் - NiAs
* ராம்மெல்சுபெர்கைட்டு - NiAs2
* சாப்லோரைட்டு - (Co,Fe)As2
* சிகுட்டருடைட்டு - (Co,Ni)As3
* சிபெரிலைட்டு - PtAs2

## மேற்கோள்கள்

பகுப்பு:கனிமங்கள்
பகுப்பு:ஆர்சனைடு கனிமங்கள்
கயத்தாறு புனித ஆரோக்கிய அன்னை ஆலயம்

**தூத்துக்குடி மாவட்டத்தில் உள்ள புதுமை நகர் கயத்தாறு புனித ஆரோக்கிய அன்னையின்​ திருத்தல வரலாறு **

தென் தமிழ்நாட்டின் வரலாற்றில் சரித்திர முக்கியத்துவம் வாய்ந்த புகழ்மிக்க கத்தோலிக்க திருச்சபைகளில் ஒன்றான கயத்தாறு புதுமை புனித ஆரோக்கிய அன்னை ஆலயம் 113 ஆண்டுகளை தழுவி நிற்கிறது. 

1898 ம் ஆண்டு நிறுவப்பட்டுள்ளது.

ஆலயத்தின் அருகில் மாதாவின் புதுமை கிணறு உள்ளது. ஆரம்பத்தில் சிறிய கோவிலாக இருந்தது.

பின்னர் நெருக்கடி காரணமாக 1998 ஆம் ஆண்டு ஊர்மக்கள் உதவியோடு அப்போதைய பங்குத்தந்தை ம. சார்லஸ் அடிகளாரின் முழு முயற்சியோடும் 2000 ஆம் ஆண்டு புதிய கோபுர கோவிலாக எழுப்பட்டது.

ஆலயம் 110 அடி நீளம் 41 அடி அகலம் 90 அடி உயரத்திலும் கோபுரம் கட்டப்பட்டுள்ளது.

கோபுரத்தின் அருகில் கடலில் கப்பல் மிதந்து வருவது போல் மாதா வந்து புயலை அடக்கியவாறு காட்சியாளிப்பது போல் ஆலயம் கட்டப்பட்டு 2001 ஆம் ஆண்டு மே மாதம் 13 ஆம் தேதி திறக்கப்பட்டது.

ஒவ்வொரு ஆண்டும் மே மாதம் 13 தேதி ​ ஆலய திறப்பு விழா அன்று அன்னதானம் வழங்கி கொண்டாடப்படுகிறது.

அன்னையின் பிறந்தநாள் பெருவிழா ஒவ்வொறும் ஆண்டும் ஆகஸ்ட் 30 ஆம் தேதி கொடியேற்றத்துடன் தொடங்கி  
செப்டம்பர் 8 தேதி வரை  10 நாட்கள் 
வெகு விமரிசையாக திருவிழா நடைபெறும்.

செப்டம்பர் 7 தேதி 9 ஆம் திருநாள் மாலை சிறப்புதிருப்பலியும் வாணவேடிக்கையுடன் கூடிய அதிதூதர்மிக்கேலல்யார், புனித செபஸ்தியார், புனித அந்தோணியார், புனித சவேரியாரின் சொருபங்கள் தாங்கிய சிறப்பாக நடைபெறும்.

செப்டம்பர் 8 தேதி பத்தாம் திருவிழா அதிகாலை ஆயர்களின் ஆடம்பர கூட்டு திருப்பலியுடன் 35 அடி உயரமுள்ள வெள்ளிதேரில் ஆரோக்கிய தாய் அமர்ந்து புதுமை நகரின் வீதிகளில் வலம் வந்து மக்களுக்கு எண்ணற்ற வரங்களை அள்ளித்தருகிறாள்.

மாலை தேர்நிலையை வந்தடைந்ததும் கொடியிறக்கப்பட்டு திருவிழா இனிதே நிறைவடைகிறது.

தமிழகத்தின் அனைத்து மாவட்டங்களிலும் இருந்து கயத்தாறுக்கு பேருந்து வசதிகள் உள்ளது.

திருநெல்வேலி செல்லும் வழியில் கோவில்​ப்பட்டிக்கு அடுத்து அமைந்துள்ளது.

## மேற்கோள்கள்
 

பகுப்பு:தூத்துக்குடி மாவட்டத்திலுள்ள கிறித்தவக் கோயில்கள்
மானுவேலா காம்பனெல்லி

**மானுவேலா கம்பனெல்லி** *(Manuela Campanelli)* (பிறப்பு: சுவிட்சர்லாந்து) உரெசெசுட்டர் தொழில்நுட்ப நிறுவனத்தில் கணிதவியல் பள்ளியிலும் வானியற்பியல், தொழில்நுட்பவியல் திட்ட்த்திலும் பேராசிரியராக உள்ளார்.  மேலும்,  இவர் இங்குள்ள கணிப்புச் சார்பியலும் ஈர்ப்பியலும் மையத்தின் இயக்குநராகவும் உள்ளார். இவரது ஆய்வு கருந்துளைகளின் வானியற்பியலிலும் ஈர்ப்பு அலைகளிலும் குவிந்துள்ளது.  இவர் 2009 இல் அமெரிக்க இயற்பியல் கழகத்தின் ஆய்வுறுப்பினர் ஆனார்.

## வாழ்க்கை
இவர் சுவிட்சர்லாந்தில் பிறந்தார். பின்னர், தன் 14 ஆம் அகவையில்  குடும்பத்தோடு இத்தாலிக்குப் புலம்பெயர்ந்தார்.  இவர் 1991 இல் இத்தாலி, பெரூகியா பல்கலைக்கழகத்தில் பயன்முறைக் கணிதவியலில் இலவல் பட்டம் பெற்றார். மேலும் 1996 இல் சுவிட்சர்லாந்தில் உள்ள பெர்ன் பல்கலைக்கழகத்தில் கோட்பாட்டு இயற்பியலில் முனைவர் பட்டம் பெற்றார். பின்னர், இவர் உட்டா பல்கலைக்கழகத்துக்கும் செருமனியில் உள்ல மாக்சு பிளாங்க் நிறுவனத்துக்கும் மாறினார். இங்கு இவர் மீக்கணினி ஒப்புருவாக்கத்தைப் பயன்படுத்தி கருந்துளைகளின் இணைவை ஆய்வு செய்தார்.

பிரவுன்வில்லி டெக்சாசு பல்கலைக்கழகத்தில் ஐந்தாண்டுகள் பணிபுரிந்ததும்,  காம்பனெல்லி உரோசெசுட்டர் தொழில்நுட்ப நிறுவனத்தில் 2007 இல் சேர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:சுவீடன் வானியலாளர்கள்
பகுப்பு:சுவீடன் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
சதக்கத்துல்லா அப்பா கல்லூரி

**சதக்கத்துல்லாஹ் அப்பா கல்லூரி** (Sadakathullah Appa College) என்பது இந்தியாவின், தமிழ்நாடு மாநிலத்தில், திருநெல்வேலி மாவட்டம், பாளையங்கோட்டையில் அமைந்துள்ள அரசு உதவிபெறும் ஒரு கலை மற்றும் அறிவியல் கல்லூரி ஆகும். இக்கல்லூரியானது 1971 ஆம் ஆண்டு நிறுவப்பட்டது. இக்கல்லூரி மனோன்மணியம் சுந்தரனார் பல்கலைக்கழகத்துடன் இணைக்கப்பட்டுள்ளது.

## வரலாறு
திருநெல்வேலி மாவட்டத்தில் கணிசமான இஸ்லாமிய மக்கள் வசிக்கின்றனர். இவர்களின் உயர்படிப்பிற்காக, இஸ்லாம் மக்களின் அர்ப்பணிப்பு மற்றும் முயற்சியின் காரணமாக, புகழ்பெற்ற அரபு அறிஞரான சதக்கத்துல்லாஹ் அப்பா என்பவர் பெயரில் இக்கல்லூரியானது, 1971 ஆம் ஆண்டில் தொடங்கப்பட்டது. இக்கல்லூரியின் குறிக்கோள் "இறைவா, எனக்கு அருளும் ஞானமும் தருவாயக" என்பதாகும். இக்கல்லூரியானது 40 ஏக்கர் பரப்பளவில் கட்டப்பட்டு சதக்கத்துல்லாஹ் அப்பா கல்விச் சங்கத்தால் இயங்குகிறது. முதலில் மதுரை காமராஜர் பல்கலைக்கழகத்துடன் 20 ஆண்டுகளாக இணைக்கப்பட்டது. பின்னர் 1990 ஆம் ஆண்டில் திருநெல்வேலியில் மனோன்மணியம் சுந்தரனார் பல்கலைக்கழகம் உருவாகியபோது இப்பல்கலைக்கழக வரம்பின்கீழ் இணைக்கப்பட்டது.

## துறைகள்

**அறிவியல்**

* இயற்பியல் துறை
* வேதியியல் துறை
* கணிதத்துறை
இக் கல்லுாியில் கணிதத்துறை 1972 ஆம் ஆண்டு முதன் முதலாக தொடங்கப்பட்டது. மாணவ மாணவிகளின் கணிதத்தின் மேல் கொண்ட ஆர்வத்தின் காரணமாக 2007-2008 ஆம் ஆண்டு இத்துறையில் முதுகலை கணிதம் ஆரம்பம் செய்யப்பட்டது.  

* விலங்கியல்துறை

விலங்கியல் துறை 1973ஆம் ஆண்டு 48 மாணவர்களுடன் தொடங்கப்பட்டது. பட்டப்படிப்பை தவிர, பட்டு வளர்ச்சியில் சான்றிதழ், பட்டயம் மற்றும் மேம்பட்ட பட்டயப் படிப்புகளும் இத்துறையில்  வழங்கப்படுகின்றன.

துறை மிகவும் உற்சாகமான மற்றும் அர்ப்பணிப்புள்ள ஆசிரியர்களைக் கொண்டுசெயல்பட்டு வருகிறது  மேலும்  பயன்பாட்டு ஊட்டச்சத்து மற்றும் பொது சுகாதாரம் மற்றும் தாவரவியல் ஆகிய பாடங்களையும் இணை பாடங்களாக இத்துறை வழங்கிவருகிறது.

இத்துறை 2017-2018 ஆம் கல்வியாண்டு முதல் முதுகலை விலங்கியல் பாடங்களை வழங்கும் முதுகலை துறையாக 2017 ஆம் ஆண்டில் முதுகலை துறையாக தரம் உயர்த்தப்பட்டது.
* கணினி அறிவியல் துறை
* நுண்ணுயிரியல் துறை
* உடற்கல்வி துறை
* வாழ்க்கை அறிவியல்துறை
* ஊட்டச்சத்து மற்றும் *மருத்துவ* பத்தியம் துறை

**கலை மற்றும் வணிகம்**

* **தமிழ் துறை**
* **அரபி துறை**
* ஆங்கிலத் துறை
* வரலாற்று துறை
* பொருளியல் துறை
* வணிகவியல் துறை https://www.sadakath.ac.in/commerce_faculty.php
*வணிக நிர்வாகவியல் துறை
* வணிகவியல் துறை (நிதியியல்) 
* வணிகவியல் துறை (ஹனர்ச்)

## மேற்கோள்கள்

பகுப்பு:திருநெல்வேலி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள இசுலாமியக் கல்லூரிகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
அன்னா வாட்சு

**அன்னா வாட்சு** *(Anna Watts)* ஆம்ஸ்டர்டேம் பல்கலைக்கழகத்தல் ஒரு வானியற்பியல் இணைப்பேராசிரியர் ஆவார். இவர் நொதுமி விண்மீன்களையும் அவற்றின் வெப்ப அணுக்கரு வெடிப்புகளைப் பற்ரியும் ஆய்வு செய்கிறார்.

## கல்வி
வாட்சு பிராடுபோர்டு மகளிர் இலக்கணப் பள்ளீயில் படித்தார். இவர் ஆக்சுபோர்டு மெர்ட்டன் கல்லூரியில் இயற்பியல் படித்து, 1995 இல் முதல் வகுப்பில் இளவல் பட்டம் பெற்றார்.  இவர் பிரித்தானியத் தற்காப்பு அமைச்சகப் பட்ட மாணவர் திட்டத்தில் சேர்ந்து ஐந்தாண்டுகள் பணிபுரிந்தார்.  இவர் இயற்பியலில் முனைவர் பட்டத்தைப் பெறுவதற்காக  நீல்சு ஆண்ட்ர்சனின் பொது சார்பியல் குழுவில் சேர்ந்து நொதுமி விண்மீன்கள் ஆய்வில் ஈடுபட்டார்.

## வாழ்க்கைப்பணி
முனைவர் பட்டம் முடித்த பிறகு, வாழ்சிங்டன் டி.சி சென்று, இவர் கோடார்டு விண்வெளி பறப்பு மையத்தில் முதுமுனைவர் ஆய்வாளராகச் சேர்ந்தார்.  பிரகு இவர் மூனிச்சில் உள்ள மாக்சு பிளாங்க் வனியற்பியல் நிறுவன ஆய்வுநல்கையைப் பெற்றார்.  இவர் 2008 இல் அந்தோனி பென்னகோயக் நிறுவனத்தில் சேர்ந்தார்.

வாட்சு நொதுமி விண்மீன்களில் நிகழும் வெடிப்பு இயக்க நிகழ்வுகளின் இயற்பியலைப் புரிந்துகொள்ல முயன்றார். இவற்றில் காந்த்த் தெறிப்புகளும் வெப்ப அணுக்கரு வெடிப்புகளும் விண்மீன் நடுக்க அதிர்ச்சிகளும் அடங்கும். இவரது ஆய்வு கோட்பாட்டு இயற்பியல், வானியற்பியல் அகிய இருபுலங்களின் இடைமுகத்தில் அமைகிறது. இவர் தோடு சுட்டிரோமேயருடன் இணைந்து  நொதுமி விண்மீன்களின் உள்மறைந்த கட்டமைப்பை இனங்கண்டுள்ளார்;  இதன் ஒரு 1.6 கிமீ முகட்டுப் பொருளின் ஒரு தேக்கண்டி 10 மில்லியன் டன்கள் ஆக அமைவதை அறிந்துள்ளார்.  இவர் 2014 இல் நொதுமி விண்மீன் வெடிப்புகளின் இயற்பியலை ஆய்வதற்காக 1.5 மில்லியன் பவுண்டுகள் ERC  தொடக்க நல்கையாகப் பெற்றார்.

இவர் எதிர்கால உயர் ஆற்றல் தொலைநோக்கி உருவாக்க ஆய்வில் ஈடுபட்டுள்ளார். 
இவர் நாசாவின் சுட்டிரோபு-X ஆய்கல அறிவியல் குழுவில் உள்ளார்.  சீன-ஐரோப்பிய X-கதிர் நேர அமைவு, முனைவளவியல் மேம்பாட்டு இல்க்குத் திட்ட்த்தில் இவர் அடர்ப்ருள் அறிவியல் பணிக்குழுவின் தலைவர் ஆவார். இவர் வானியலுக்கான நெதர்லந்து ஆராய்ச்சிப் பள்ளியின் நோவா வலையமைப்பு 3 இன் தலைவர் ஆவார். இவர் ஐரோப்பிய றிவியல் தொழில்நுட்ப் கூட்டுறவுக் குழுவில் உள்ளார். வாட்சு டைம்சு உயர்கல்வி, வைசு  ஆகிய இதழ்களில் தன் கட்டுரைப் பங்களிப்புகளைச் செலுத்தியுள்ளார்.

## மேற்கோள்கள்


பகுப்பு:பிரித்தானியப் பெண் அறிவியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
அழகர் அணை திட்டம்

**அழகர் அணை திட்டம்** என்பது இந்திய மாநிலம் தமிழ்நாட்டின் விருதுநகர் மாவட்டத்திற்கு பரிந்துரை செய்யப்பட்டு வரும் அணைத் திட்டமாகும். 2018 ஆம் ஆண்டு ஆகத்து மாதம் வரை பரிந்துரை நிலையிலேயே இத்திட்டம் இருந்தது.

## காலக்கோடு
1929 - அழகர் அணைக்கான கோரிக்கை முதன்முதலாக எழுப்பப்பட்டது.

1949 - மழை மறைவுப் பகுதியான அப்போதைய இராமநாதபுர வட்டார விவசாயிகளை பொதுப் பணித் துறை அமைச்சர் பக்தவத்சலம் சந்தித்தார். வைகை  ஆற்று நீரை சுரங்கப் பாதை அமைத்து கொண்டு வருவது குறித்து விவாதித்து அழகர் அணை திட்டம் நிறைவேற்றப்படும் என அப்போது உறுதிமொழி அளிக்கப்பட்டது.

1969 -  திராவிட முன்னேற்றக் கழக ஆட்சியில் திட்டம் வகுக்கப்பட்டது.

1971 - 3 பிப்ரவரி 1969 அன்று ஆய்விற்கான ஆணை பிறப்பிக்கப்பட்டது.

1973 - 18 மே 1973 அன்று அணையை கட்டுவதற்கான சாத்தியக் கூறு அறிக்கையை பொதுப் பணித் துறை இணைச் செயலாளர் யூ. அனந்தராவ் அளித்தார். இதற்குப் பிறகு 23 கோடி உரூபாய் மதிப்பீட்டில் பணிகள் துவக்கப்பட்டன. ஆனால் தொடராமல் தடைபட்டது. 

## திட்ட விவரங்கள்

## தமிழக சட்டமன்றத்தில் எழுப்பப்பட்ட கோரிக்கைகளும், நடந்த விவாதங்களும்
2018 - 5 சூலை 2018 அன்று, அழகர் அணை திட்டத்தை நிறைவேற்றுமாறு திருவில்லிபுத்தூர் சட்டமன்ற உறுப்பினர் அரசாங்கத்தை கேட்டுக் கொண்டார்.

## மாவட்ட மக்களின் முன்னெடுப்புகள்
2018 - 27 ஆகத்து 2018 அன்று, 'அழகர் அணை திட்டத்தை நிறைவேற்ற வேண்டும்' எனக் கோரி 10,000 பேர் கையெழுத்திட்ட மனுவை விருதுநகர் மாவட்ட ஆட்சியரிடம் விவசாய சங்கத்தினர் அளித்தனர். 

## மேற்கோள்கள்

பகுப்பு:பரிந்துரைக்கப்பட்டுள்ள தமிழ்நாட்டு அணைத் திட்டங்கள்
பகுப்பு:விருதுநகர் மாவட்டம்
பன்புல் தொழில்

**பன்புல் தொழில்** என்பது பன் புல்லை முதன்மை மூலப் பொருளாகக் கொண்டு முன்னெடுக்கப்படும் ஒரு கைத்தொழில் ஆகும்.  
thumb|பன்
## நடைபெறும் இடங்கள்
இலங்கையில், கிழக்கு மாகாணத்தில் பன்புல் தொழில் ஒரு முக்கிய தொழிலாக உள்ளது.  வாழைச்சேனை, நாவற்குடா, தாழங்குடா, குருக்கள்மடம், செட்டிப்பாளையம், களுதாவளை, ஒந்தாச்சி மடம், கல்லாறு, காத்தான்குடி, ஒல்லிக்குளம், காங்கேயனோடை, பாலமுனை, பூனொச்சிமுனை, ஏறாவூர், மீராவோடை, செம்மண் ஓடை, காவத்த முனை உட்பட்ட ஊர்களில் இத் தொழில் மேற்கொள்ளப்படுகின்றது.  காலி, களுத்துறை, கம்பஹா, இரத்தினபுரி ஆகிய இலங்கையின் பிற பிரதேசங்களிலும் இத் தொழில் சிறு சிறு அளவில் காணப்படுகிறது.

## மூலப் பொருட்கள்
பன்புல் தொழிற்கு முதன்மை மூலப் பொருள் பன்புல்லே ஆகும்.  பன்புல் அண்மைக் காலங்களில் கோழிச்சாயம் பயன்படுத்தி சாயம் போடப்படுகிறது.  பாரம்பரிய முறையில் பல்வேறு தாவர சாயங்களைப் பயன்படுத்தி சாமயம் போடுவர்.  சாயமும், நீரும் இதற்குத் தேவை.  

## கருவிகள்
* பருத்தி மனை
* கத்தி

## உற்பத்திப் பொருட்கள்
thumb|பன் கூடை
பன்புல்லின் முதன்மை உற்பத்திப் பொருள் பல வடிவமைப்புக்கள், அளவுகளில், பயன்பாட்டுக்காக செய்யப்படும் பன்புல் பாய்கள் ஆகும்.  அவை ஐந்து வகைப்படும்.  அவையானவை:
* இழைப்புப்/பின்னல் பாய் 
* பிணிப் பாய் 
* காதுப் பாய், 
* கரைப் பாய்
* கல்யாணப் பாய்

பாய்களைத் தவிர பின்வரும் உற்பத்திப் பொருட்களும் பன்புல்லை மூலமாகக் கொண்டு செய்யப்படுகின்றன.
* அச்சுத் தொப்பி
* சிறு பெட்டி
* கூடை
* தோட்டப் பை
* அகப்பை சொருகி
* காலணி
* காசுப்பை

## செயலாக்கம்
### பயிரிடலும் வெட்டலும்
நெற் செய்கை போன்று பன் புல் பயிரிடப்படுகிறது.  பன்புல் கிழங்கில் இருந்து வளரும்.  கிழங்கில் இருந்து முதலில் வளரும் போது 6 மாதம் அளவில் வெட்டப்படக் கூடியது.  அதன் பின் ஒவ்வொரு 3 மாதங்களுக்கு ஒருமுறையும் வெட்டப்படக் கூடியது.  வெட்டியபின், குட்டிகளில் இருந்து பன் புல் மீண்டும் வளர்ந்துவிடும்.  

பன்புல் 6 அடி வரை வளரக் கூடியது.

### காயவிடல்
வெட்டப்பட்ட பின்பு பன்புல் 3 - 4 நாட்கள் வெய்யிலில் காயப்போடப்பட்டு கட்டுக்களாக கட்டப்படுகின்றது.  

### தரம் பிரித்தல்
பன்புல்லில் அகலம், நீளம், நிறம் கொண்டு தரம் பிரிக்கப்படுகிறது.  

### சாயம் போடுதல்
பன்புல்லின் நிறம் குன்றிவை வேறு நிறத்துக்கு சாயம்போட தெரிவு செய்யப்படுகின்றன.  அண்மைக் காலங்களில் கோழிச்சாயத்தைப் பயன்படுத்தி பச்சை, ஊதா போன்ற நிறங்களில் சாயம்போடப்படுகிறது.  சாயம்போட, தண்ணீரைக் கொதிக்க வைத்து அதில் பன்புல்லை இட்டு, எடுத்து ஒரு நாள் வெய்யிலில் காயப் போடுவர்.  

### பதப்படுத்தல்
இவ்வாறு சாயம் போடப்பட்ட போடப்படாத பன்புற்களை பருத்தி மனையினைப் பயன்படுத்தி பதப்படுத்துவார்கள்.  

### இழைத்தல்/பின்னல்
இழைத்தல் மற்றும் பின்னல் முறையின் ஊடாகவே பாய், பை, தொப்பி உட்பட்ட பல உற்பத்திப் பொருட்கள் உருவாக்கப்படுகின்றன.  சிலவற்றைப் பின்னும் போது அச்சுப் பயன்படுத்தியும் அதன் வடிவை அமைக்கிறார்கள்.  இழைத்தல் மற்றும் பின்னல் தோரணங்கள் பல வகை உண்டு.  உயர்ந்த திறன் கொண்ட கலைஞர்கள் மிகவும் கலைவண்ணம் மிக்க பொருட்களை உருவாக்க வல்லவர்கள்.

## மேற்கோள்கள்


பகுப்பு:கைத்தொழில்கள்
மங்களமேடு

**மங்களமேடு** என்பது தேவையூர் ஊராட்சிக்குட்பட்ட சிறு கிராமமாகும்; தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் திருச்சி – சென்னை தேசிய நெடுஞ்சாலை NH 45-இல் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டதாகும்.

இப்பகுதிக்கான காவல் நிலையம் மற்றும் துணை மின் நிலையமும் இவ்வூரில் அமைந்துள்ளது.

## குறிப்புகள்

பகுப்பு:பெரம்பலூர் மாவட்டத்திலுள்ள கிராமங்கள்
2018 ஆசிய விளையாட்டுப் போட்டிகளின் அட்டவணை

**2018 ஆசிய விளையாட்டுப் போட்டிகளின் அட்டவணை**

## அட்டவணை

மூலம்


## மேற்கோள்கள்

பகுப்பு:ஆசிய விளையாட்டுப் போட்டிகள்
வைத்தியநாதபுரம்

**வைத்தியநாதபுரம்** என்பது ஆண்டிக்குரும்பலூர் ஊராட்சியின் கீழுள்ள ஒரு சிற்றூராகும். தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் இவ்வூர் அமைந்துள்ளது. இவ்வூரானது, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும்.

## மேற்கோள்கள்
 

## வெளி இணைப்புகள்
*வைத்தியநாதபுரம் திரௌபதி அம்மன் கோயிலில் ஆனித்தேரோட்டம்!

பகுப்பு :பெரம்பலூர் மாவட்டத்திலுள்ள கிராமங்கள்
அலார்சைட்டு

**அலார்சைட்டு** *(Alarsite)* என்பது AlAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் அலுமினியமும் ஆர்சனேட்டும் கலந்த கனிமமாகக் கருதப்படுகிறது. இக்கனிமங்களின் உட்கூறுகளை அடிப்படையாகக் கொண்டே பெயர் வருவிக்கப்பட்டுள்ளது. நொறுங்கக் கூடியதாகவும் நிறைவுறா படிக முகப்பும் கொண்ட மணிகளாக முக்கோணச் சீர்மையில் அலார்சைட்டு தோன்றுகிறது. 5 முதல் 5.5 என்ற மோவின் கடினத்தன்மை மதிப்பும் 3.32 என்ற ஒப்படர்த்தியும் கொண்டதாக இக்கனிமம் உள்ளது.நிறமற்றும் வெளிர் மஞ்சள் சாயலும் கொண்டு பகுதியாக ஒளி உமிழக்கூடிய பண்பைக் கொண்டுள்ளது. கண்ணாடி போன்ற பளபளப்பு கொண்ட இக்கனிமம் ஓரச்சு (+) உடன் ஒளிவிலகல் குறிப்பெண் nω = 1.596 மற்றும் nε = 1.608 அளவுகளை பெற்றுள்ளது.

உருசியாவின் தூரக்கிழக்கு பிரதேசம், கம்சாத்கா பிரதேசம், டோல்பாச்சிக் எரிமலையில் உள்ள நீராவித் துளைகள் போன்ற இடங்களில் காணப்பட்டதாகத் தெரிவிக்கப்படுகிறது.பெதோட்டோவைட்டு, கிளியுசெவ்சிகைட்டு, லாமெரைட்டு, நபோகோயிட், அட்லாசோவைட்டு, லேங்பெய்னைட்டு, ஏமடைட்டு மற்றும் டெனோரைட்டு போன்ற கனிமங்களுடன் கலந்தும் அலார்சைட்டு காணப்படுகிறது. 

பன்னாட்டு கனிமவியல் சங்கம் அலார்சைட்டு  கனிமத்தை Ars என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:அலுமினியம் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:உருசியாவின் நிலவியல்
நியா இமாரா

**நியா இமாரா** *(Nia Imara)* ஓர் அமெரிக்க வானியற்பியலாளரும் கலைஞரும் ஆவார். இவர் பெர்க்கேலி கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்ற முதல் ஆப்பிரிக்க அமெரிக்கப் பெண்மணியாவார்.
## கல்வி

இவர் சான்பிரான்சிசுகோ வளைகுடாப் பகுதியில் வளர்ந்தார். இவர் கென்யான் கல்லூரியில் சேர்ந்து கணிதவியலிலும் இயற்பியலிலும் இளவல் பட்டம் பெற்றார். இவர் பட்ட மேற்படிப்புக்காக பெர்க்கேலி கலிபோர்னியா பல்கலைக்கழகம் சென்றார். இவர் அங்கு 2010 இல் முனைவர் பட்டம் பெற்றார். அப்பல்கலைக்கழகத்தில் முனைவர் பட்டத்தை வானியற்பியலில் பெற்ற முதல் ஆப்பிரிக்க அமெரிக்கப் பெண்மணி இவரே ஆவார். இவரது முனைவர் பட்ட ஆய்வுரை *பெருமூலக்கூற்று முகில்களின் உருவாக்கமும் படிமலர்ச்சியும் (The Formation and Evolution of Giant Molecular Clouds)* என்பதாகும்.

## ஆராய்ச்சி

ஆர்வார்டு பல்கலைக்கழகத்தின்  *வருங்காலப் புலத் தலைவர்கள்* நிகழ்ச்சியின் முதல் முதுமுனைவர் பட்ட ஆய்வாளரானார்.  இவர் 2017 இல் ஆர்வார்டு சுமித்சோனிய வானியற்பியல் மையத்தில் ஜான் ஆர்வார்டு தகைமை அறிவியல் ஆய்வாளராக அமர்த்தப்பட்டார்.  இவர் பால்வெளிப் பொருண்மையையும்  உருவாக்க வீதங்களையும் தூசு வெப்பநிலைகளையும் இணைக்கும் கணிதவியல் படிமத்தை உருவாக்கினார்.

## முனைவான கலை ஈடுபாடும் செயல்பாடும்
இமாரா திரைச்சீலை நெய்வன ஓவியர். இவர் 2014 இல் முதல் காதல் எனும் சொந்தக் கலைக் காட்சியரங்கினைத் திறந்தார். இவர் ஓக்லாந்தில் 2015 இல் பல தொடர்கலைக்காட்சிகளை நடத்தி, அதனால் ஓக்லாந்துக் குடும்பங்களில் நிகழ்ந்த பாலினச் சமமை மேம்பாட்டை ஆய்வு செய்தார்.

 
இவர் பாலின மேம்பாட்டுக்காகவும் ஆண்-பெண் பொதுக் கல்விக்காகவும் பாடுபட்டவர்.

## மேற்கோள்கள்

## வெளி இணைப்புகள்

*
*"This Astrophysicist Makes Stellar Nurseries That Fit in the Palm of Your Hand" *Scientific American*  (February 21, 2024), transcription of their video describing "How artist and astrophysicist Nia Imara makes 3-D prints of the birth of stars."

பகுப்பு:ஆப்பிரிக்க அமெரிக்க அறிவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:அமெரிக்க இயற்பியலாளர்கள்
பகுப்பு:ஆப்பிரிக்க இயற்பியலாளர்கள்
பகுப்பு:ஆப்பிரிக்கப் பெண் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
கிறித்தைன் ஜோன்சு போர்மன்

**கிறித்தைன் ஜோன்சு போர்மன்** *(Christine Jones Forman)*  சுமித்சோனிய வானியற்பியல் மையத்தின் முதுநிலை வானியற்பியலாளர் ஆவார்.  இவர் நடப்பு அமெரிக்க வானியல் கழகத் தலைவரும் புடவி கமுக்கங்கள் அறிதல் கூட்டிணைய இயக்குநரும் ஆவார்.

## கல்வியும் பணியும்
இவர் உயர்நிலைப் பள்ளியில் உரோசு கணிதவியல் நிகழ்ச்சியிலும் உயர்நிலைப் பள்ளியின் தகுதிவாய்ந்த மாணவருக்கன ஆர்னால்டு உரோசு கோடைக் கணிதவியல் நிகழ்ச்சியிலும் கலந்துகொண்டார். இவர் ஓகியோ மேற்கு கரோல்டன் உயர்நிலைப் பள்ளியில் தன் பள்ளிக் கல்வியை முடித்தார். பின்னர் மசாசூசட்டில் இருந்த கேம்பிரிட்ஜில் சேர்ந்து இங்கு இவர் ஆர்வார்டு பல்கலைக்கழகத்தில் இருந்து வானியற்பியலில் மூன்று பட்டங்களைப் பெற்றார்: இவற்ரில் இளங்கலைப் பட்டத்தை 1971 இலும் முதுகலைப் பட்டத்தை 1972 இலும் முனைவர் பட்டத்தை 1974 இலும் பெற்றார். இவர் மாணவராக இருந்தபோது  வானியற்பியல் மையத்தில் முதுமுனைவர் ஆய்வாளராகவும் ஆர்வார்டு இளநிலை ஆய்வாளராகவும் விளங்கியுள்ளார்.

இவர் 1973 இல் இருந்து சுமித்சோனிய வாணியற்பியல் நோக்கீட்டகத்தில் வானியற்பியலாளராக இருந்தார். இதற்கு முன் 1990 முதல் 2010 வரைசந்திதிரா அளவீட்டுக் குழுவில் பணிபுரிந்தார். இவர்  2010 இல் புடவி கமுக்கங்கள் அறியும் கூட்டிணையத்தின் இயக்குநராக அமர்த்தப்பட்டார். மேலும்,  சுமித்சோனிய நிறுவனத்தின் செயல்நெறிமுறைத் திட்ட நான்கு அறைகூவல்கள் கூட்டிணைய நான்கு இயக்குநரில் ஒருவராகவும் அமர்த்தப்பட்டார்.

## தகைமைகள்
இவரும் இவரின் கணவர் வில்லியம் ஆர். போர்மனும் புரூனோ உரோசி பரிசை முதன்முதலாகப் பெற்றனர். இப்பரிசு ஒவ்வோராண்டும் அமெரிக்க வானியல் கழகத்தால் " உயர் ஆற்ரல் வானியற்பியலில் கணிசமான பங்களைப்பை ஆற்றியவருக்கு குறிப்பாக மிக அண்மை முன்முனைவுப் பணிக்கு வழங்கப்படுகிறது." இவர்கள் இருவரும் "தொடக்கநிலைப் பால்வெளிகளின் of X-கதிர் உமிழ்வு ஆய்வில் நிகழ்த்திய முன்னோடி பணிகளுக்காக" 500 டாலர் பணமுடிப்பும் சான்றிதழும் பெற்றனர்.

இவர்  2013 இல் சுமித்சோனிய நிறுவனத்தின் செயலாளரின் தகவுறு ஆராய்ச்சி விரிவுரைத் தகைமை  14 ஆம் விருதைப் பெற்றார்.

## சொந்த வாழ்க்கை
இவர் வானியற்பியலாளராகிய பில் போர்மனை மணந்தார். இவர்களுக்கு ஜூலியா, டேனியல், மிராண்டா என மூன்று குழந்தைகள் உண்டு.

## மேற்கோள்கள்

பகுப்பு:அமெரிக்க வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:வாழும் மக்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்